OpenLLM-France/wikimedia huggingface dataset:
# Llac Manicouagan

El Llac Manicouagan és un llac anular format a partir d'un cràter trobat al centre de la península de Labrador, al Canadà. És un dels cràters d'impacte de meteorit més grans de la Terra.
Al centre del llac es troba una illa, anomenada René-Levasseur. El meteorit que formà el cràter va impactar contra el planeta fa uns 206-214 milions d'anys, durant el principi del Triàsic. El meteorit mesurava uns 5 quilòmetres de diàmetre, i el cràter original tenia una amplada d'uns 100 quilòmetres, i actualment mesura 99,99 quilòmetres. El llac i l'illa del centre són visibles des de l'espai, la qual cosa ha ocasionat que el llac Manicouagan sigui de vegades anomenat «l'ull del Quebec».
S'ha especulat que el cràter que va crear el llac Manicouagan fou format pel meteorit que podria haver causat l'extinció del Triàsic-Juràssic, però observacions geològiques més detallades van demostrar que l'impacte va ocórrer dotze milions d'anys abans de l'esdeveniment i que, per tant, no podia ser la causa de la extinció.
El llac Manicouagan és subjecte d'un projecte hidroelèctric iniciat per la administració pública Hydro-Québec, que s'encarrega de distribuir electricitat pel Quebec. La presència humana al llac Manicouagan a causa d'aquest projecte ha permès la construcció d'una autopista que facilita considerablement l'accés al llac.

## Referències

* ↑ «WorldAtlas: Biggest asteroid impacts in Earth's history».
* ↑ Hodych, J.P., Dunning G.R.. Did the Manicouagan impact trigger end-of-Triassic mass extintion?, 1992.
* ↑ Hodge, Paul. Meteorite Craters and Impact Structures of the Earth. Nova York, Estats Units d'Amèrica: Cambridge University Press, Versió digital: 2009.
# Montbodif

Montbodiu (Montboudif en francès) és un municipi francès del departament de Cantal, a la regió d'Alvèrnia-Roine-Alps. En aquesta població va néixer el president francès Georges Pompidou.
# Sheng Zetian

Sheng Zetian (en xinès: 盛 澤田) (República Popular de la Xina 1972) és un lluitador xinès, ja retirat, guanyador de tres medalles olímpiques.

## Biografia

Va néixer el 6 de novembre de 1972 en una població desconeguda de la República Popular de la Xina.

## Carrera esportiva

Va participar, als 19 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de bronze en la prova de pes gall en la modalitat de lluita grecoromana. Aconseguí revalidar aquest metall en els següents Jocs, els Jocs Olímpics d'Estiu de 1996 realitzats a Atlanta (Estats Units) i els Jocs Olímpics d'Estiu de 2000 realitzats a Sydney (Austràlia).
Al llarg de la seva carrera aconseguí guanyar una medalla al Campionat del Món de lluita, quatre medalles al Campionat d'Àsia i dues medalles als Jocs Asiàtics.
# Consell Interacadèmic de Catalunya

Consell Interacadèmic de Catalunya és un òrgan creat el 2001 per la Generalitat de Catalunya, i depenent del Departament de Justícia de la Generalitat de Catalunya, que té com a objectiu coordinar les acadèmies de Catalunya i facilitar-ne la col·laboració, estructurant-se com un àmbit de reflexió compartida de participació i de debat dels estaments acadèmics, amb relació a la definició i l'aplicació d'un model acadèmic a Catalunya, amb personalitat pròpia i amb vocació de servei al país.
Des del maig del 2018, la seva responsable és l'advocada i política catalana Ester Capella i Farré, com a titular del Departament de Justícia de la Generalitat de Catalunya.
Les acadèmies que formen part del 'Consell Interacadèmic de Catalunya' són les següents:
* Acadèmia Catalana de Gastronomia i Nutrició
* Acadèmia de Ciències Veterinàries de Catalunya
* Acadèmia de Jurisprudència i Legislació de Catalunya
* Institut d'Estudis Catalans
* Institut d'Estudis Aranesos - Acadèmia Aranesa de la Llengua Occitana
* Reial Acadèmia de Bones Lletres de Barcelona
* Reial Acadèmia Catalana de Belles Arts de Sant Jordi
* Reial Acadèmia de Ciències i Arts de Barcelona
* Reial Acadèmia de Ciències Econòmiques i Financeres
* Reial Acadèmia Europea de Doctors
* Reial Acadèmia de Farmàcia de Catalunya
* Reial Acadèmia de Medicina de Catalunya

## Referències

* 1 2 «Consell Interacadèmic de Catalunya». Institut d'Estudis Catalans (IEC). [Consulta: 17 febrer 2021].
* ↑ «DECRET 286/2001, de 6 de novembre, de creació del Consell Interacadèmic de Catalunya (DOGC)». Diari Oficial de la Generalitat de Catalunya (DOGC), Núm. 3513 [Consulta: 17 febrer 2021].
* ↑ «El Govern de la Generalitat ha creat el Consell Interacadèmic de Catalunya». Generalitat de Catalunya, 06-11-2001. [Consulta: 17 febrer 2021].
* ↑ «Consell Interacadèmic de Catalunya». Organismes. Generalitat de Catalunya. [Consulta: 17 febrer 2021].
* ↑ «Acadèmies». Portals de transparencia. Generalitat de Catalunya. [Consulta: 17 febrer 2021].
* ↑ «Consell Interacadèmic de Barcelona». Reial Acadèmia de Ciències i Arts de Barcelona (RACAB). [Consulta: 17 febrer 2021].
# Urząd

Urząd (polonès: L’oficina) és un curtmetratge del 1966 del director polonès Krzysztof Kieślowski, produït mentre va ser estudiant a l'Escola de cinema de Łódź. La pel·lícula s'inclou com a extra a les estrenes de la Regió 1 i 2 del llargmetratge de Kieślowski Bez końca.
El temps d'execució de la pel·lícula de 5 minuts consisteix completament en interaccions en una finestra de servei de l'oficina governamental, amb un empleat que gestiona diverses sol·licituds de persones que demanen ajuda estatal. La pel·lícula retrata la intensa burocràcia que existia als serveis governamentals polonesos en aquell moment, amb la gent que va ser rebutjada per diverses violacions de procediment. Es denega una sol·licitud perquè el sol·licitant va portar massa documents identificatius, se'ls va dir que necessitava l'anul·lació oficial d'un dels papers redundants. Un altre home troba dificultats perquè un document estava estampat amb un quadrat, en lloc d'un segell rodó.
Chaitanya Tamhane va prendre notacions i pistes de la composició de les oficines de la pel·lícula mentre feia Court.

## Referències

* ↑ «"Urząd", reż. Krzysztof Kieślowski». Culture.pl, 27-10-2021.
* ↑ Edyta Żyrek-Horodyska. «Biurokracja PRL-u w dokumencie Krzysztofa Kieślowskiego w kontekście powieści „Urząd” Tadeusza Brezy i publikacji z „Trybuny Ludu”», 13-12-2015. DOI: 10.4467/23531991KK.15.025.4438.

## Enllaços externs

* Urząd a YouTube
# Gastó de Montcada (bisbe de Girona)

Gastó de Montcada (? - 12 d'agost del 1334) era fill de Pere de Montcada, del llinatge de Montcada, fou Canceller del Regne, privat i cunyat del rei Jaume II perquè estigué casat amb la reina Elisenda de Montcada germana de Gastó. Així mateix, assumí els càrrecs i prebendes del bisbat d'Osca (1323-1328) i de Girona (1328-1334).
Succeí el 1323 en la càtedra d'Osca, Jaca i Barbastre a Fra Martín Oscabio. Consta Gastó de Montcada en el fur titulat Declaratio Priuilegÿ generalis fet a les Corts de Saragossa el primer de setembre de 1325 pel rei Jaume II. Fou enviat el 1326 com a ambaixador juntament amb Berenguer de Sant Vicent al rei Frederic de Sicília per a obtenir una concòrdia entre el rei i el rei Robert, pau que no s'assolí. El 1327 el rei Jaume de Mallorca arribà a Barcelona amb el seu oncle l'infant Felip per a reconèixer les possessions del regne als comtats de Rosselló i Cerdanya, Vallespir i Cotlliure i la senyoria de Montpeller, pel Vescomtat d'Omelàs. Feu el rei el reconeixement l'1 d'octubre al Palau Reial estant presents Pere comte de Ribagorça i d'Empúries i Ramon Berenguer Comte de Prades, Gastó de Montcada bisbe d'Osca i Canceller del Rei, Sanç d'Aragó, cunyat del rei i lloctinent del Mestre de l'Hospital en la Castellania d'Amposta entre altres barons i cavallers.
El 1328 Gastó permutà el seu càrrec de bisbe d'Osca amb el bisbe de Girona Pedro de Urrea. Assistí Gastó en qualitat de bisbe de Girona al concili provincial de Tarragona el 1329. A la seva mort fou enterrat en un sepulcre de pedra dipositat al claustre de la catedral de Girona.

## Bibliografia

* Roig y Jalpi, Juan G. Iacinto Andrev. Resumen historial de las grandezas, y antiguedades de la ciudad de Gerona, y cosas memorables suyas eclesiasticas, y seculares, assi de nuestros tiempos, como de los passados (en castellà). Barcelona: Iacinto Andrev, 1678, p. 285-287 [Consulta: 27 març 2014].
# Ptochostola

Ptochostola és un gènere d'arnes de la família Crambidae.

## Taxonomia

* Ptochostola asaphes Turner, 1937
* Ptochostola dirutellus (Walker, 1866)
* Ptochostola metascotiella Hampson, 1919
* Ptochostola microphaeellus (Walker, 1866)

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
# Llac Markakol

El Llac Markakol (kazakh Маркаколь көлі, Markakol' köli; rus: озеро Маркаколь, ozero Markakol') és un llac a l'est del Kazakhstan, a la regió de l'Altai (a la província del Kazakhstan Oriental), prop de la frontera amb Rússia i la Xina. Prop de setanta rius l'alimenten i és desguassat pel Khaljir, un afluent de L'Irtix.
És un dels llacs més bonics del país, d'aigua molt transparent amb ribes pintoresques, esquitxades per petites badies. La riba meridional és escarpada i boscosa, la septentrional plana. A prop de les muntanyes, alts làrixs creixen als vessants.
El llac és ric en peixos, com el Brachymystax lenok que només es troba en aquest llac i que pertany a la família dels salmònids, Thymallus i l'anguila. La millor temporada per pescar corre de final d'autume a principi d'hivern.
També hi ha moltes aus, que nien a les praderies riberenques, com calàbries, cabussons, els ànecs, gavines i altres aus limícoles. Als boscos del voltant hi ha grèvols, galls negres, galls fers i perdius blanques.

## Flora i fauna

La flora i fauna de la regió és variada. Prats subalpins són riques en diferents herbes, plantes medicinals rares (Rhodiola rosea i Rheum altaicum, bergenia i d'altres). La Reserva Natural de Markakol compta amb una flora de prop de nou cents varietats de plantes. Entre les plantes incloses al Llibre Vermell s'hi poden observar plantes com Erythronium sibiricum, Rheum altaicum, Gymnospermium altaicum, Tulipa heteropetala, Paeonia tenuifolia.
La fauna compta amb quatre tipus de rèptils, dos tipus d'amfibis, 255 espècies d'aus i 58 representants dels mamífers. Les següents espècies dels vertebrats estan incloses al Llibre Vermell del Kazakhstan: la cigonya negra (Ciconia nigra), l'àguila pescadora (Pandio haliaetus), l'àguila marina (Haliaeetus albicilla), l'àliga daurada (Aquila chrysaetos), la grua siberiana (Grus leucogeranus), pantera de les neus (Panthera uncia).
El territori, incloent-hi la Reserva Natural de Markakol i el Parc Natural Nacional d'Estat de Katon-Karagay que no es troba molt lluny d'aquí van ser creats com d'àrea clau dels programes del GEF, el PNUD, WWF, NABU i GTZ Internacional per a la conservació d'Altai-Sayan regió ecològica biològicament variada.
* Vista del llac
* Una altra vista del llac
* El poble d'Ouroukhaïka a la riba oriental de Markakol

## Referències

* ↑ «Маркаколь (Markakol)» (en rus). Большой Советской Энциклопедии (Gran Enciclopèdia Soviètica). [Consulta: 3 agost 2019].
# Molí de la Verneda

El Molí de la Verneda és una obra de Sant Sadurní d'Osormort (Osona) protegida com a bé cultural d'interès local.

## Descripció

Antic molí de planta rectangular cobert a dues vessants amb la part esquerre més prolongada i el carener perpendicular a la façana situada a migdia. Consta de planta baixa i primer pis. La façana presenta un portal rectangular (actualment tapiat) i dues finestres i al primer se n'hi obren quatre. La façana est té un cobert adossat a la planta, a una sola vessant i una finestra al primer pis. Al nord hi ha un mur que tanca el femer i s'hi adossa un cos a una sola vessant que, segurament, ubicava l'obrador del molí. A la part de ponent d'aquest adossament hi ha el portal d'entrada. A la façana del mur sud hi ha dues finestres a la planta. A ponent s'hi adossa la basa i una construcció rectangular que s'endevina que fou coberta a dues vessants. Aquest sector és el més deteriorat.
Cabana de planta rectangular, coberta a dues vessants amb el carener perpendicular a la façana situada a ponent. Consta de planta baixa i un pis. La façana de ponent, molt deteriorada, presenta tres pilars de totxana, un sota el carener i dos de laterals. A llevant el mur és cec excepte per una finestra. A la façana nord hi ha diversos afegitons de totxana.

## Història

Antic molí, actualment abandonat, situat al marge dret de la riera Major, és a dir entre St. Sadurní i Bojons. Per estar més a prop de la Verneda de Sant Ponç que de la Verneda de Sant Feliu deduïm que fou molí de la Verneda de Sant Ponç, mas que el trobem documentat des del segle xiv i que mantingué la genealogia fins a la darrera generació que en casar-se una pubilla els seus descendents passaren a dir-se Vilaró. No tenim cap notícia documental ni constructiva que ens permeti ampliar la informació.

## Referències

* 1 2 3 «Molí de la Verneda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Roanoke

«Roanoke» té aquests significats:
* Roanoke (Alabama)
* Roanoke (Illinois)
* Roanoke (Indiana)
* Roanoke (Texas)
* Roanoke (Virgínia)
* Illa de Roanoke, illa al comtat de Dare a Carolina del Nord, Estats Units
* Roanoke Rapids, població dels Estats Units a l'estat de Carolina del Nord
# Secret compartit

En criptografia, un secret compartit és una peça de dades que només és coneguda per les parts involucrades en una comunicació segura. El secret compartit pot ser una contrasenya, una frase d'accés, una xifra gran o una matriu de bytes escollits a l'atzar. El secret compartit es pot acordar prèviament entre les parts de la comunicació. Aleshores, se'l pot anomenar clau precompartida. També es pot crear a l'inici de la sessió de comunicació utilitzant un protocol per acordar la clau, per exemple utilitzant criptografia de clau pública. El secret compartit pot ser utilitzat per a l'autenticació (per exemple en connectar-se a un sistema informàtic remot) fent servir mètodes com ara el repte-resposta o ser convertit en una funció de derivació de clau per produir una o més claus per ser utilitzades en l'encriptació i/o en la codificació de l'autenticació de missatges (MAC).

## Referències

* ↑ Editor, CSRC Content. «Shared Secret - Glossary | CSRC» (en anglès americà). [Consulta: 23 agost 2021].
* ↑ «What is a Shared Secret? - Definition from Techopedia» (en anglès). [Consulta: 23 agost 2021].

## Enllaços externs

* Handbook of Applied Cryptography, Menezes, van Oorschot and Vanstone (2001), cap. 10 i 12.
# Comarca de la Corunya

La Comarca de la Corunya (en gallec i oficialment A Coruña) és una comarca de Galícia situada a la província de la Corunya. Limita al nord amb el Mar Cantàbric, amb la comarca de Betanzos a l'est, amb Bergantiños a l'oest, i amb la comarca d'Ordes al sud. En formen part els municipis de:
* Abegondo
* Arteixo
* Bergondo
* Cambre
* Carral
* La Corunya
* Culleredo
* Oleiros
* Sada

## Evolució de la població

| Municipi | 1991 | 1996 | 2001 | 2006 |
| Abegondo | 5.466 | 5.467 | 5.694 | 5.773 |
| Arteixo | 17.931 | 20.898 | 22.709 | 26.739 |
| Bergondo | 5.392 | 5.732 | 6.179 | 6.539 |
| Cambre | 12.330 | 14.972 | 18.691 | 22.092 |
| Carral | 5.229 | 5.184 | 5.282 | 5.579 |
| La Corunya | 246.953 | 243.785 | 239.434 | 243.320 |
| Culleredo | 14.631 | 18.513 | 22.076 | 26.547 |
| Oleiros | 18.480 | 23.057 | 26.886 | 31.264 |
| Sada | 8.935 | 9.997 | 11.351 | 13.134 |
| Total | 335.347 | 347.605 | 358.302 | 380.987 |
# Urzigurumaix

Urzigurumaix o Urzigurumaš va ser rei dels cassites de Khana, un estat format pels antics regnes de Mari i Terqa.
Segons la Llista dels reis de Babilònia, va ser el successor de Kaixtiliaix II amb el qual es desconeix el seu parentiu. El seu regnat va transcórrer probablement a la segona meitat del segle xvii aC. Era el pare d'Agum II. Es creu que els seus successors, Kharbaixikhu i Tiptakzi eren germans seus, que van regnar durant la minoria d'edat d'Agum II.

## Referències

* ↑ Brinkman, J. A. Materials and studies for Kassite History: vol. I. Chicago: The Oriental Institute of the University of Chicago, 1976, p. 86.
# La Rovira (Seva)

La Rovira és una masia de Seva (Osona) inclosa a l'Inventari del Patrimoni Arquitectònic de Catalunya.

## Descripció

Edifici de mitjanes proporcions. Teulada a quatre vents. La planta és quadrangular. L'edifici consta d'una planta i dos pisos: la portalada d'entrada és adovellada, en el primer pis, quatre finestres de pedra vermella més petites. Les obertures guarden molta simetria, ha estat molt restaurada i ben conservada. Davant la casa i a la banda esquerra hi ha un altre edifici que segueix la tipologia anterior.

## Referències

* ↑ GEC
* ↑ «Mas Rovira». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Ptitxka

El Ptitxka (Птичка significa "ocellet" en rus) és el nom informal del segon transbordador espacial soviètic, amb el qual se l'hauria batejat una vegada complet. Es distingeix dels altres transbordadors espacials sobretot per la carcassa de metall vermell de les portes de la bodega.
La construcció d'aquest transbordador espacial fou començada el 1988. Va ser el projecte més detallat de tots els transbordadors espacials des del Buran, però mai va ser acabat. El 1993 el projecte va ser parat a causa de l'esfondrament de la Unió de Repúbliques Socialistes Soviètiques i la falta de diners resultant. Actualment el Ptitxka es troba al Kazakhstan al Cosmòdrom de Baikonur.

## Referències

* ↑ «Buran Built models Ptichka OK-1.02» (en anglès). [Consulta: 14 juliol 2018].
# Montalt

«Montalt» té aquests significats:
* Montalt (Camp de Morvedre), despoblat al terme municipal d'Albalat dels Tarongers, a la comarca del Camp de Morvedre en la província de València
* Montalt (Dosrius), muntanya repartida pels termes municipals de Sant Andreu de Llavaneres, Dosrius, Arenys de Munt i Sant Vicenç de Montalt (el Maresme)
* Montalt (Tivissa), muntanya al municipi de Tivissa, a la comarca de la Ribera d'Ebre
* Pic de Montalt, muntanya entre els municipis d'Alt Àneu (Pallars Sobirà) i l'Arieja (França)
* Serra del Montalt, serra al municipi de Tivissa a la comarca de la Ribera d'Ebre
# Comarca de Vigo

La Comarca de Vigo, és una comarca situada en la costa sud de Galícia, a la Província de Pontevedra. Limita al nord amb la comarca de Pontevedra, a l'est amb les comarques d'O Condado, A Paradanta i O Ribeiro (Ourense), al sud amb O Baixo Miño i a l'oest amb O Morrazo i l'oceà Atlàntic.
Se sol confondre la comarca oficial de Vigo amb l'Àrea Metropolitana de Vigo, però en realitat no es corresponen, car formen part d'aquesta Àrea Metropolitana, a part dels municipis que integren la comarca, també els de Cangas i Moaña (Comarca do Morrazo) i el de Salvaterra de Miño (Comarca do Condado). La formen els municipis de:
* O Porriño
* Baiona
* Fornelos de Montes
* Gondomar
* Mos
* Nigrán
* Pazos de Borbén
* Redondela
* Salceda de Caselas
* Soutomaior
* Vigo

## Població

* Habitants: 424.765 (2011)
* Població estrangera: 14.540 (2005)
* Edat mitjana: 40.9 anys (2005)
* Saldo vegetatiu: +502 (2004)
* Saldo migratori: +2.044 (2004)
| Municipi | 1991 | 1996 | 2001 | 2005 | 2009 |
| Baiona | 9.690 | 10.499 | 10.873 | 11.521 | 12.091 |
| Fornelos de Montes | 2.194 | 2.410 | 2.230 | 2.057 | 1.976 |
| Gondomar | 10.440 | 11.147 | 11.631 | 12.685 | 13.841 |
| Mos | 13.340 | 13.755 | 13.920 | 13.996 | 14.650 |
| Nigrán | 14.008 | 15.197 | 16.302 | 17.281 | 18.021 |
| Pazos de Borbén | 3.403 | 3.287 | 3.089 | 3.160 | 3.170 |
| O Porriño | 15.093 | 15.749 | 16.076 | 16.576 | 17.475 |
| Redondela | 27.751 | 28.893 | 29.090 | 29.863 | 30.001 |
| Salceda de Caselas | 5.696 | 6.074 | 6.349 | 7.176 | 8.289 |
| Soutomaior | 4.907 | 5.236 | 5.398 | 5.956 | 6.867 |
| Vigo | 278.050 | 286.774 | 287.282 | 293.725 | 298.648 |
| Total | 384.572 | 398.981 | 402.240 | 413.996 | 425.029 |

## Referències

* ↑ «Enquisa de condicións de vida das familias» (PDF) (en gallec) p. 14. Pleno do Consello Galego de Estatística, 21-11-2008. [Consulta: 13 octubre 2022].
* ↑ «IGE - Información comarcal». [Consulta: 13 octubre 2022].
* ↑ «Comarca de Vigo en Galicia | Ayuntamiento.es». [Consulta: 13 octubre 2022].
* ↑ Estimate at 1 January 2019: Instituto Nacional de Estadística, Madrid.
* ↑ Font: IGE
# Roan United Football Club

El Roan United Football Club és un club de futbol de la ciutat de Luanshya, Zàmbia.

## Palmarès

* Lliga zambiana de futbol:
       1962
* Copa zambiana de futbol:
       1962, 1977, 1994, 1996
* Copa Challenge zambiana de futbol:
       1974, 1983, 1985
* Copà Heinrich/Chibuku/Heroes and Unity:
       1963, 1966
* Segona Divisió de Zàmbia:
       2006

## Referències

* ↑ Club logo
* ↑ Roan United at Soccerway
* ↑ Leonard Koloko(2007)."‘Stylish’Roan United: Zambia’s First Soccer Academy".Touchline Soccer 1 (5)(Lusaka, Zambia). ISSN 1812-5972
* ↑ «Zambia – List of Champions». RSSSF.
* 1 2 3 «Zambia – List of Cup Winners». RSSSF.
* ↑ «Zambia Second and Third Level Champions». [Consulta: 7 juny 2019].
# Simlish

El SimLish és una llengua fictícia utilitzada a diversos videojocs de Maxis. El llenguatge es va estrenar amb SimCopter, tot i que la fama l'ha obtingut amb el videojoc The Sims i The Sims 2. Aquest llenguatge és l'utilitzat pels Sims, els éssers dels videojocs en qüestió.
La llengua és totalment inventada, i no és completa, de tal manera no es pot mantenir una conversa en aquest idioma.
La llengua va néixer quan Will Wright (coofundador de Maxis) necessitava posar veus als seus videojocs, però si es posaven llenguatges reals les frases haguessin acabat sent repetitives. El llenguatge el van crear Stephen Kearin i Gerri Lawlor, treballadors a la creació dels Sims.
Hi ha molts fans que han intentat traduir diferents paraules, però bé del cert no se saben gaires mots.

## Pronunciació

Les vocals sonen més emfatitzades que en anglès i es parla amb la part del davant de la boca.

## Escriptura

L'escriptura del SimLish també és molt misteriosa. Mentre al diari surt la font Comic Sans MS a les cobertes dels llibres hi apareix l'alfabet ciríl·lic; quan els Sims escriuen la font és Wingdings. Els deures dels nens consten de línies fortuïtes. A les portes dels cotxes de policia hi apareix Yulhullie mud lapllahaduhil.

## Música

Múltiples grups han gravat versions de les seves cançons en simlish per als Sims 2. Aquests temes s'integren dins les opcions de música del videojoc o s'utilitzen, a vegades amb vídeos a part, per promocionar una expansió (per exemple la música de Black Eyed Peas per The Urbz).
Entre els temes més populars cantats íntegrament en simlish hi ha la versió de Suffer Well de Depeche Mode i la versió de l'èxit Dulce locura del grup donostiarra La Oreja de Van Gogh. Aquest últim es va gravar per a la promoció de The Sims 2: Pets i amb el nom de Mulce mocuna.

## Vegeu també

* The Sims
* The Sims 2
* The Sims 3

## Enllaços externs

* TheSims2.com Arxivat 2012-06-05 a Wayback Machine. la pàgina dedicada a la música. (anglès)
# Viatxeslav Kuznetsov

Viatxeslav Guennàdievitx Kuznetsov (en rus Вячеслав Геннадьевич Кузнецов) (Togliatti, 24 de juny de 1989) és un ciclista rus, professional des del 2010 i actualment membre del Team Katusha Alpecin.

## Palmarès

* 2010
** 1r a la Côte picarde
* 2011
** Campió de Rússia sub-23 en ruta
* 2012
** 1r a la Roue tourangelle
** Vencedor d'una etapa a la Ronda de l'Oise
** Vencedor d'una etapa a la Volta a Bulgària

### Resultats al Giro d'Itàlia

* 2016. 123è de la classificació general
* 2017. 132è de la classificació general
* 2018. 105è de la classificació general
* 2019. Abandona (17a etapa)

### Resultats a la Volta a Espanya

* 2019. 138è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it